ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019663

ขอให้แก้ไขปัญหาการจัดงานส่งเสียงดังรบกวนและการจัดงานจำนวนบ่อยครั้ง บริเวณ วัดปากบึง (ไม่ทราบหมู่ที่) หมู่บ้านมัณฑนา แขวงมีนบุรี เขตมีนบุรี กรุงเทพมหานคร จุดสังเกต อยู่บริเวณห้างสรรพสินค้าเทสโก้โลตัส สาขาร่มเกล้า 24 เนื่องจากผู้ร้องแจ้งว่า ในบริเวณวัดปากบึง มีการจัดงาน ผู้ร้องคาดว่าน่าจะเป็นการจัดงานวัด ตั้งแต่เวลาประมาณ 19.00-24.00 น. ตามช่วงที่มีการจัดงาน ปีละไม่ต่ำกว่าประมาณ 4-5 ครั้ง ครั้งละประมาณ 10-11 วัน ซึ่งเป็นการจัดงานจำนวนบ่อยครั้ง โดยล่าสุดมีการจัดงานภายในวัดฯ ตั้งแต่วันที่ 11-20 พฤษภาคม 2566 (ไม่ทราบเวลาเริ่มงานแน่ชัด) แต่จะได้ยินเสียงดังรบกวนเป็นอย่างมาก ตั้งแต่เวลาประมาณ 19.30-24.00 น. ทำให้ผู้ร้องและประชาชนในพื้นที่จำนวนมากได้รับความเดือดร้อน ประสบปัญหามาเป็นระยะเวลาประมาณ 6 เดือน เบื้องต้นเคยแจ้งเรื่องเข้าไปยังสถานีตำรวจในพื้นที่ (ไม่สามารถระบุว่าเป็นสถานีตำรวจแห่งใดได้แน่ชัด) และสำนักงานพระพุทธศาสนาแห่งชาติ ผู้ร้องมีความประสงค์ให้เบาเสียงการจัดงานลง ให้ประชาชนในพื้นที่สามารถนอนหลับพักผ่อนได้ จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata